Quid mirare meam si versat femina vitam
"Quid mirare, meam si versat femina vitam" incipit elegia undecima libri tertii elegiarum Propertii, ante annum 20 a.C.n. composita. De poëta a Cynthia domito cantatur, de heroibus iussu mulierum subiectis (Medeae, Penthesileae, Omphalae, Semiramidis), de Cleopatra VII Pompei et Antonii debellatrice, et de Roma e subiectione Cleopatrae erepta, duce Octaviano. Triumphus ex Aegypto anno 29 a.C.n. celebratus, quem Propertius ipse spectavit, versibus 49-54 describitur: ... cane, Roma, triumphum et longum Augusto salva precare diem! fugisti tamen in timidi vaga flumina Nili: accepere tuae Romula vincla manus. bracchia spectavi sacris admorsa colubris, et trahere occultum membra soporis iter.